Στο τοπικό πρωτάθλημα της ΕΠΣ Πειραιά, για δεύτερη φορά μέσα σε λίγα χρόνια θα παίζει ξανά από την νέα σεζόν η Προοδευτική.

Μία ακόμα μαύρη σελίδα γράφτηκε στην ιστορία της Προοδευτικής την Κυριακή (31/3), μετά την καταδικαστική ισοπαλία της απέναντι στον Ατρόμητο Πειραιά με σκορ 1-1 , σε αγώνα για την 24η αγωνιστική του 5ου ομίλου της Γ΄Εθνικής.

Το συγκρότημα του Κορυδαλλού το οποίο είχε πολύ δύσκολο έργο, μετά την εντός έδρας ήττα της περασμένης αγωνιστικής από τον ΟΦ Ιεράπετρας ήθελε το τρίποντο, προκειμένου να διεκδικήσει τις όποιες ελάχιστες πιθανότητες είχε για να μείνει στην κατηγορία.

Έπειτα από το αποτέλεσμα αυτό η ομάδα του Κορυδαλλού θα παίξει ξανά στο τοπικό πρωτάθλημα της ΕΠΣ Πειραιά, μετά την τριετία 2014 -16 όπου είχε αγωνιστεί και πάλι στην συγκεκριμένη κατηγορία.